Aliyu Magatakarda Wamakko (an haife shi a ranar 1 ga watan Maris, na shekarar 1953) ɗan siyasa da aka zaɓe shi gwamnan jihar Sakkwato, da ke shiyyar arewa maso yammacin ƙasar Nijeriya a watan Afrilun shekara ta 2007, a ƙarƙashin jam'iyyar Jam’iyyar PDP. An haifi Aliyu Wamakko na jihar Sakkwato a ranar 1 ga watan Maris na shekara ta 1953 a Wamakko, Jihar Sakkwato. Ya yi shekara biyar (1968-1972) a makarantar Kwalejin Malamai ta Sakkwato. Bayan kammala karatun, ya yi aiki a matsayin malami daga shekara ta 1973 zuwa shekara ta 1977 kafin a ba shi damar shiga Jami’ar Pittsburgh da ke Amurka . Ya kamala karatun sa ne a jami’ar B.Sc. a watan Agustan shekara ta 1980. Da ya dawo Nijeriya, ya yi koyarwa a Kwalejin Malamai ta Sakkwato. Wamakko ya fara aiki a matsayin Mataimakin Babban Sakatare na Karamar Hukumar Zurmi (LGA), daga baya aka daga shi zuwa Mukaddashin Sakatare. Ya yi aiki a Karamar Hukumar Kaura Namoda, kuma an nada shi Shugaban Karamar Hukumar ta Sakkwato daga shekara ta 1986-1987. Ya zama Janar Manaja, Hukumar Gudanar da Otal da Kula da Yawon Bude Ido, Sakkwato.